3. การประกอบธุรกิจของแต่ละสายผลิตภัณฑ์

ปัจจุบัน บริษัทฯ มีหน่วยธุรกิจ 4 หน่วยธุรกิจ คือ หน่วยธุรกิจรับเหมาก่อสร้างในงานวางระบบท่อ
หน่วยธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
ธุรกิจพัฒนาโครงการและการลงทุน และหน่วยธุรกิจต่างประเทศ

1.  ธุรกิจรับเหมาก่อสร้างในงานวางระบบท่อ บริษัทฯ
    ดำเนินธุรกิจรับเหมาก่อสร้างในงานวางระบบท่อ โดยงานหลักของบริษัทฯ ในปัจจุบัน คือ
    ธุรกิจรับเหมาการวางท่อส่งก๊าซธรรมชาติให้กับบริษัทในกลุ่มธุรกิจพลังงานและปิโตรเคมี
    เนื่องจากบริษัทฯ มีความเชี่ยวชาญในธุรกิจพลังงานและปิโตรเคมีเป็นอย่างดี
    โดยในอดีตบริษัทฯ จะทำงานในส่วนของระบบท่อจัดจำหน่ายก๊าซธรรมชาติ (Gas
    Distribution Pipeline) เป็นหลัก
    และได้เข้าสู่งานวางท่อก๊าซธรรมชาติบนบกข้ามประเทศ หรือ ข้ามจังหวัด (Cross-country
    pipeline) ซึ่งเป็นงานขนาดใหญ่ ในปี 2548 บริษัทฯ
    ได้รับงานวางท่อก๊าซธรรมชาติบนบกข้ามประเทศ หรือ ข้ามจังหวัด (Cross-country
    pipeline) ผ่านทางกิจการร่วมค้า CPP-TRC ซึ่งเป็นการร่วมมือระหว่างบริษัทฯ กับบริษัท
    ไชน่า ปิโตรเลียม ไพพ์ไลน์ บูโร สำหรับโครงการท่อก๊าซวังน้อย-แก่งคอยเป็นโครงการแรก
    และในปี 2549 ได้รับงานได้รับงานโครงการวางท่อก๊าซธรรมชาติที่จังหวัดสงขลา
    มูลค่างานรวม 540.4 ล้านบาท นอกจากนี้ บริษัทฯ
    ยังมีการเข้าประกวดราคางานในการวางระบบท่ออื่น ๆ ด้วย เช่น
    ระบบท่อสำหรับการขนส่งวัตถุดิบทางด้านปิโตรเคมี และระบบท่อน้ำ เป็นต้น

2.  ธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี บริษัทฯ
    ประกอบธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
    โดยบริษัทฯ
    อาจจะทำการก่อสร้างโรงงานอุตสาหกรรมพร้อมกับติดตั้งระบบวิศวกรรมสำหรับโรงงาน
    งานที่บริษัทฯจะรับติดตั้งระบบวิศวกรรมส่วนใหญ่จะเป็นโรงงานอุตสาหกรรมในธุรกิจปิโตรเคมี
    ซึ่งบริษัทฯ
    อาจมีการร่วมลงทุนหรือหาบริษัทมาสนับสนุนเทคโนโลยีที่จำเป็นสำหรับการเสนอตัวเข้าประกวดราคาได้

3.  ธุรกิจพัฒนาโครงการและการลงทุน ซึ่งเป็นหน่วยธุรกิจที่จัดตั้งเพิ่มขึ้นในปี 2550
    โดยจะมุ่งเน้นการพัฒนาโครงการด้านพลังงาน อสังหาริมทรัพย์ โรงไฟฟ้า
    และโรงงานปิโตรเคมี โครงการที่อยู่ในระหว่างการศึกษาความเป็นไปได้
    และร่วมพัฒนาโครงการ อาทิเช่น โครงการเขื่อนพลังงานไฟฟ้าสตึงนัม ที่ประเทศกัมพูชา
    โครงการโรงไฟฟ้าขนาดเล็ก เป็นต้น

4.  ธุรกิจต่างประเทศ
    ซึ่งบริษัทฯจะขยายงานออกสู่ต่างประเทศภายใต้ความร่วมมือกับพันธมิตรทั้งในและต่างประเทศ
    ในงาน Pipeline, Fabrication & Modular Construction และ Turnkey Water
    Desalination หรือ Sea Water Reverse Osmosis (เปลี่ยนน้ำทะเลเป็นน้ำจืด)

3.1 ภาวะอุตสาหกรรมและการแข่งขัน

-   อุตสาหกรรมรับเหมาก่อสร้างในงานวางท่อส่งก๊าซธรรมชาติ

-   ภาพรวมอุตสาหกรรม

ณ วันที่ 31 ธันวาคม 2551 ระบบท่อส่งก๊าซธรรมชาติ (Transmission Pipeline) ของบริษัท
ปตท. จำกัด (มหาชน) (“ปตท.”) มีความยาวประมาณ 3,498 กิโลเมตร
ประกอบด้วยระบบท่อส่งก๊าซธรรมชาติบนบกความยาวประมาณ 1,402 กิโลเมตร
ระบบท่อส่งก๊าซธรรมชาติในทะเลความยาวประมาณ 2,096 กิโลเมตร
(ไม่รวมระบบท่อจัดจำหน่ายก๊าซธรรมชาติ (Distribution Pipeline) อีกประมาณ 770
กิโลเมตร) โดยระบบท่อส่งก๊าซธรรมชาติของกลุ่ม ปตท. จะต่อเชื่อมแหล่งก๊าซธรรมชาติต่าง ๆ
ในอ่าวไทย และท่อส่งก๊าซธรรมชาติจากแหล่งยาดานา และเยตากุน สหภาพพม่า
ที่ชายแดนไทย-สหภาพพม่า เข้ากับผู้ผลิตไฟฟ้า โรงแยกก๊าซธรรมชาติ และลูกค้าอุตสาหกรรม

การปรับโครงสร้างกิจการก๊าซธรรมชาติของประเทศไทยในระยะยาว มุ่งให้มีการแข่งขันอย่างเสรี
ก่อให้เกิดความเป็นธรรมและเพิ่มประสิทธิภาพในการจัดหาพลังงานให้กับผู้บริโภค
โดยการแยกกิจการระบบท่อส่งก๊าซธรรมชาติ ท่อจัดจำหน่ายก๊าซธรรมชาติ
และการจัดจำหน่ายก๊าซธรรมชาติออกจากกัน
และให้มีการเปิดให้บริการขนส่งก๊าซธรรมชาติทางท่อแก่บุคคลที่สาม (Third Party
Access:TPA) สำหรับระบบท่อของ ปตท.
หากมีความสามารถในการขนส่งเหลือเพื่อให้ผู้ใช้ก๊าซธรรมชาติสามารถซื้อก๊าซธรรมชาติจากผู้ผลิตได้โดยตรง
อย่างไรก็ตาม ปตท.
จะยังคงมีสิทธิในการซื้อหรือขายก๊าซธรรมชาติภายใต้สัญญาที่มีอยู่ในปัจจุบันและสัญญาที่อยู่ระหว่างการเจรจาต่อรองจนกว่าจะหมดอายุสัญญา
ทั้งนี้
ผู้ค้าก๊าซธรรมชาติรายใหม่จะสามารถขายตรงให้กับลูกค้าโดยผ่านกลไกของการให้บริการขนส่งก๊าซธรรมชาติทางท่อแก่บุคคลที่สาม
ซึ่งจะอยู่ภายใต้การกำกับดูแลโดยองค์กรกำกับดูแลอิสระที่จะจัดตั้งขึ้นในอนาคต

ในส่วนของการลงทุนและการดำเนินการโครงข่ายระบบท่อส่งก๊าซธรรมชาติ (Transmission
Pipeline Network) รวมถึงการจัดหาและจัดจำหน่ายก๊าซธรรมชาตินั้น ปัจจุบัน
ปตท.เป็นผู้รับซื้อและจัดจำหน่ายก๊าซธรรมชาติ
เจ้าของและผู้บริหารและพัฒนาโครงข่ายระบบท่อส่งก๊าซธรรมชาติเพียงรายเดียวในประเทศ

สำหรับระบบท่อจัดจำหน่ายก๊าซธรรมชาติ (Distribution Pipeline System) นั้น
ปัจจุบันการลงทุนและการดำเนินการส่วนใหญ่กระทำโดย ปตท. นอกเหนือจาก ปตท.แล้ว
มีเพียงบริษัท ปตท. จำหน่ายก๊าซธรรมชาติ จำกัด ซึ่งเป็นบริษัทร่วมทุนระหว่าง ปตท.กับ
Suez-Tractebel S.A. แห่งประเทศเบลเยี่ยม และบริษัท ทุนลดาวัลย์ จำกัด
เพื่อดำเนินธุรกิจพัฒนาและก่อสร้างระบบท่อย่อยเพื่อขนส่งและจัดจำหน่ายก๊าซธรรมชาติให้กับลูกค้าในเขตอุตสาหกรรมรอบกรุงเทพมหานครและปริมณฑล

ปตท. มีแผนพัฒนาการขยายโครงข่ายระบบท่อส่งก๊าซธรรมชาติ
ตามแผนแม่บทระบบท่อส่งก๊าซธรรมชาติฉบับที่ 3 พ.ศ. 2544-2554 (ปรับปรุงเพิ่มเติม)
เพื่อรองรับการขยายตัวของความต้องการก๊าซธรรมชาติในอนาคต เช่น
โครงการท่อส่งก๊าซธรรมชาติไทรน้อย-โรงไฟฟ้าพระนครเหนือ-ใต้ ในปี 2549 และปี 2552
โครงการท่อส่งก๊าซธรรมชาติเส้นที่ 4 ในปี 2554 และแผนการสร้างมูลค่าเพิ่ม
โดยการขยายโรงแยกก๊าซธรรมชาติหน่วยที่ 6 ที่จังหวัดระยอง และโครงการโรงแยกก๊าซอีเทน
ในต้นปี 2553 รวมทั้งการร่วมทุนขยายธุรกิจก๊าซธรรมชาติ เช่น
โครงการร่วมทุนผลิตและจำหน่ายไฟฟ้าและน้ำเย็น โครงการสถานีรับจ่ายก๊าซธรรมชาติเหลว หรือ
LNG Receiving Terminal Project

บริษัทฯ มีประสบการณ์และความเชี่ยวชาญในงานวางท่อก๊าซธรรมชาติ
โดยเฉพาะอย่างยิ่งงานวางท่อก๊าซสายส่งไปยังผู้ใช้ปลายทาง (Distribution pipeline)
ซึ่งเป็นงานวางท่อย่อยเพื่อส่งไปยังผู้ใช้ปลายทาง เช่น
งานวางท่อเชื่อมต่อจากท่อประธานไปยังบริษัทในนิคมอุตสาหกรรม
และสำหรับงานวางท่อก๊าซธรรมชาติบนบกข้ามประเทศ หรือ ข้ามจังหวัด (Cross-country
pipeline) สำหรับโครงการโรงฟ้า IPP และ SPP
ส่วนงานก่อสร้างท่อประธานซึ่งเป็นงานขนาดใหญ่ที่ต้องอาศัยผู้ร่วมทุนขนาดใหญ่จากต่างประเทศนั้น
ในปี 2548 บริษัทฯ ได้ร่วมมือกับพันธมิตรซึ่งเป็นบริษัทวางท่อก๊าซขนาดใหญ่ในประเทศจีน คือ บริษัท
ไชน่า ปิโตรเลียม ไพพ์ไลน์ บูโร (China Petroleum Pipeline Bureaure หรือ “CPP”)
ซึ่งเป็นบริษัทย่อยของบริษัท ไชน่า เนชั่นแนล ปิโตรเลียม คอร์ปอเรชั่น (China National
Petroleum Corporation หรือ “CNPC”) อันเป็นกลุ่มบริษัทพลังงานที่ใหญ่ที่สุดในประเทศจีน
โดยร่วมทุนจัดตั้งกิจการร่วมค้าซีพีพี ทีอาร์ซี เพื่อดำเนินการโครงการท่อก๊าซวังน้อย-แก่งคอย
ของปตท. จนส่งมอบงานแล้วเสร็จและประสบความสำเร็จอย่างมาก
ส่วนท่อประธานที่มีระยะทางก่อสร้างไม่ยาวนัก บริษัทฯ ได้ดำเนินการก่อสร้างเองทั้งหมด ได้แก่
โครงการวางท่อก๊าซธรรมชาติสงขลาไปโรงไฟฟ้าจะนะ ในปี 2549
ซึ่งประสบผลสำเร็จอย่างมากเช่นกัน

สถานการณ์ก๊าซธรรมชาติและความต้องการใช้ก๊าซธรรมชาติในประเทศไทยปี 2552
จากรายงานของสำนักงานนโยบายแผนพลังงาน (สนพ.) กระทรวงพลังงาน พบว่า
ประเทศไทยมีปริมาณการใช้ก๊าซธรรมชาติอยู่ที่ระดับ 3,579 ล้านลูกบาศก์ฟุตต่อวัน เพิ่มขึ้นร้อยละ
4.0 จากปี 2551 ที่ระดับ 3,444 ล้านลูกบาศก์ฟุตต่อวัน
เนื่องจากมีการใช้ก๊าซธรรมชาติในภาคอุตสาหกรรมและภาคขนส่งเพิ่มมากขึ้น
และในปีนี้ยังมีการผลิตก๊าซธรรมชาติจากแหล่งผลิตที่สำคัญ คือ แหล่งอาทิตย์ ของ ปตท.สผ.
และแหล่งเจดีเอ ขององค์กรร่วมไทย-มาเลเซีย
โดยก๊าซธรรมชาติส่วนใหญ่ถูกนำไปใช้เพื่อการผลิตกระแสไฟฟ้า เป็นจำนวน 2,458
ล้านลูกบาศก์ฟุตต่อวัน คิดเป็นสัดส่วนร้อยละ 69 ของการใช้ทั้งหมด เพิ่มขึ้นจากปีก่อนร้อยละ 1.4
โดยพิจารณาจากการผลิตกระแสไฟฟ้าในประเทศไทยในปี 2552 พบว่า
สัดส่วนการผลิตไฟฟ้าที่ใช้ก๊าซธรรมชาติเป็นเชื้อเพลิง มากถึงร้อยละ 70
ของปริมาณไฟฟ้าที่ผลิตได้ทั้งหมด และถึงแม้ว่าประเทศไทยจะได้รับผลกระทบจากวิกฤตเศรษฐกิจโลก
ทำให้การใช้ไฟฟ้าชะลอตัวลงตั้งแต่ช่วงปลายปี 2551 ต่อเนื่องจนถึงกลางปี 2552
แต่ก็มีการปรับตัวสูงขึ้นในช่วงท้ายปีตามสภาพการฟื้นตัวของเศรษฐกิจ
หากพิจารณาภาพรวมการใช้ไฟฟ้าของประเทศไทยในปี 2552 ยังคงเพิ่มขึ้นจากปี 2551 ร้อยละ
0.1 รองลงมาประเทศไทยใช้ก๊าซธรรมชาติในโรงแยกก๊าซ เป็นจำนวน 599 ล้านลูกบาศก์ฟุตต่อวัน
คิดเป็นสัดส่วนร้อยละ 17 เพิ่มขึ้นจากปีก่อนร้อยละ 2.7
ถัดมาใช้เพื่อเป็นเชื้อเพลิงในโรงงานอุตสาหกรรม เป็นจำนวน 381 ล้านลูกบาศก์ฟุตต่อวัน
คิดเป็นสัดส่วนร้อยละ 11 เพิ่มขึ้นจากปีก่อนร้อยละ 5.5 และที่เหลืออีกร้อยละ 3 ใช้ในภาคขนส่ง
(รถยนต์ NGV) เป็นจำนวน 74 ล้านลูกบาศก์ฟุตต่อวัน เพิ่มขึ้นจากปีก่อนร้อยละ 83.1

-   แนวโน้ม

สำนักงานคณะกรรมการพัฒนาการเศรษฐกิจและสังคมแห่งชาติ (สคช.)
คาดว่าสภาวะเศรษฐกิจของไทย ปี 2553 มีแนวโน้มปรับตัวดีขึ้น โดยจะขยายตัวประมาณร้อยละ
3.0-4.0 และสนพ. คาดการณ์ว่า ปริมาณความต้องการก๊าซธรรมชาติ ปี 2553 จะเพิ่มขึ้นจาก ปี
2552 ร้อยละ 4.1 เมื่อไม่รวมการใช้ในโรงแยกก๊าซธรรมชาติ และ ปตท.
คาดว่าความต้องการใช้ก๊าซธรรมชาติจะเพิ่มขึ้นถึง ร้อยละ 12.2
เมื่อรวมการใช้เป็นวัตถุดิบในอุตสาหกรรมปิโตรเคมี โดยใช้ในโรงแยกก๊าซเพิ่มขึ้นร้อยละ 53.4
และในปี 2553 จะมีแหล่งผลิตก๊าซธรรมชาติเข้ามาใหม่ คือ แหล่งเจดีเอ บี17
ซึ่งสามารถผลิตก๊าซธรรมชาติได้ประมาณ 300 ล้านลูกบาศก์ฟุตต่อวัน

จากข้อมูลความต้องการใช้ก๊าซธรรมชาติข้างต้น พบว่า
ปริมาณการใช้ก๊าซธรรมชาติของประเทศไทยเพิ่มสูงขึ้นอย่างต่อเนื่องมาตลอด โดยมีปัจจัยหลักคือ
ปริมาณการใช้กระแสไฟฟ้าที่เพิ่มสูงขึ้น
และนโยบายของรัฐที่ส่งเสริมให้มีการใช้ก๊าซธรรมชาติทดแทนน้ำมันเตา
ทำให้สัดส่วนการใช้ก๊าซธรรมชาติเป็นเชื้อเพลิงในการผลิตไฟฟ้าในโรงไฟฟ้าเพิ่มสูงขึ้น
ดังนั้นในระยะยาวคาดว่าความต้องการใช้ก๊าซธรรมชาติในการผลิตไฟฟ้าจะเพิ่มขึ้นอย่างต่อเนื่องตามความต้องการใช้ไฟฟ้าที่สูงขึ้น
โดยผู้ผลิตไฟฟ้าอิสระรายใหม่จะเลือกใช้ก๊าซธรรมชาติเป็นเชื้อเพลิงในการผลิตไฟฟ้า
เนื่องจากราคาก๊าซที่สามารถแข่งขันได้
และเป็นที่ยอมรับด้านสิ่งแวดล้อมเมื่อเปรียบเทียบกับเชื้อเพลิงชนิดอื่น

ด้วยเหตุนี้ เพื่อเป็นการรองรับความต้องการใช้ก๊าซธรรมชาติที่เพิ่มมากขึ้น
คณะกรรมการนโยบายพลังงาน (กพช.) มีความเห็นชอบแผนการจัดหาก๊าซธรรมชาติปี 2552-2558
เพื่อรองรับความต้องการใช้ก๊าซธรรมชาติทั้งภาคไฟฟ้าตามแผนพัฒนากำลังผลิตไฟฟ้าของประเทศไทย
พ.ศ.2521-2564 (PDP 2007: ฉบับปรับปรุงครั้งที่ 2)
โดยคาดว่าความต้องการก๊าซธรรมชาติของไทยจะอยู่ที่ระดับประมาณ 5,142
ล้านลูกบาศก์ฟุตต่อวันในปี 2558
โดยประมาณการจากโรงไฟฟ้าที่ใช้ก๊าซธรรมชาติเป็นชื้อเพลิงที่จะเข้าระบบในปี 2552-2558
ตามแผน PDP 2007: ฉบับปรับปรุงครั้งที่ 2 จำนวน 6,890 เมกะวัตต์
รวมถึงแผนการขยายการใช้ก๊าซธรรมชาติทั้งในภาคอุตสาหกรรม (อัตราเติบโตเฉลี่ย 11% ต่อปี)
ภาคขนส่ง (อัตราเติบโตเฉลี่ย 23% ต่อปี) และโรงแยกก๊าซธรรมชาติ พร้อมกันนี้ กพช.
ยังเห็นชอบลงนามสัญญาซื้อขายก๊าซธรรมชาติจากแหล่งซอติก้าของประเทศสหภาพพม่า
โดยแหล่งซอติก้าตั้งอยู่ในแปลง M9 และ M11 ในอ่าวเมาะตะมะ
สามารถผลิตก๊าซธรรมชาติในเชิงพาณิชย์ได้ประมาณ 300 ล้านลูกบาศก์ฟุตต่อวัน
และทำสัญญาซื้อขายกับประเทศไทยในปริมาณ 240 ล้านลูกบาศก์ฟุตต่อวัน
โดยจะสามารถพัฒนาและผลิตก๊าซธรรมชาติได้ตั้งแต่ปี 2556 เป็นต้นไป

นอกจากนั้นแล้ว ภาครัฐมีนโยบายที่จะส่งเสริมการใช้พลังงานทางเลือกในรูปแบบต่าง ๆ
เพื่อลดการพึ่งพิงการนำเข้าพลังงานจากต่างประเทศ
และเพื่อรองรับการปรับตัวที่สูงขึ้นของราคาน้ำมันที่เศรษฐกิจโลกเริ่มฟื้นตัวในระยะ 2-3 ปีข้างหน้า
ซึ่งมีความเป็นไปได้ว่า ราคาน้ำมันอาจสูงขึ้นไปถึง 100 ดอลลาร์สหรัฐต่อบาร์เรล โดย
ปตท.ได้ขยายตลาด NGV อย่างต่อเนื่องและมีการขยายกำลังการผลิตก๊าซ NGV ของสถานีจ่ายก๊าซ
หรือสถานีแม่ (Mother Station) เพื่อให้ปริมาณ NGV รองรับจำนวนสถานีลูก (Daughter
Station) ที่อยู่นอกแนวท่อส่งก๊าซได้อย่างมีประสิทธิภาพ
และมีแผนการขยายสถานีทั้งในเขตกรุงเทพ ปริมณฑล และภูมิภาค
ตามแนวถนนสายหลักและตามแนวท่อส่งก๊าซฯ ของปตท. โดยวางเป้าหมายว่าจะให้ก๊าซ NGV
สามารถทดแทนการใช้น้ำมันในภาคขนส่งให้ได้ถึงร้อยละ 20 เป็นปริมาณประมาณ 417
ล้านลูกบาศก์ฟุตต่อวัน ในปี 2555

อีกทั้งหากพิจารณาจากแผนการลงทุน 5 ปี ของปตท. ที่พิจารณาจากปัจจัยด้านสถานการณ์พลังงาน
แนวโน้มเศรษฐกิจ และการเงินทั้งในและต่างประเทศ วงเงินรวม 243,518 ล้านบาท พบว่า
การลงทุนส่วนใหญ่ยังคงเป็นการลงทุนในกลุ่มธุรกิจก๊าซธรรมชาติ ประมาณ 111,017 ล้านบาท
ซึ่งมีโครงการหลักประกอบด้วยโครงการระบบท่อส่งก๊าซธรรมชาติบนบกเส้นที่ 4
โครงการโรงแยกก๊าซธรรมชาติหน่วยที่ 6 ที่จังหวัดระยอง โครงการโรงแยกก๊าซอีเทน
และโครงการก่อสร้างสถานี NGV ที่มีเป้าหมายให้ครอบคลุมพื้นที่กว่า 566 แห่ง จากสิ้นปี 2552
ที่มีจำนวนประมาณ 400 แห่ง

แผนการลงทุน 5 ปี ของปตท. (ปี 2553 ถึง 2557)

  (หน่วย:ล้านบาท)

  ----------------- -------- -------- -------- -------- -------- --------- -------
  ธุรกิจ              2553     2554     2555     2556     2557     รวม       %

  ก๊าซธรรมชาติ        34,606   36,936   21,507   8,125    9,843    111,017   46%

  น้ำมัน              3,430    1,826    1,671    1,518    1,521    9,966     4%

  ลงทุนในบริษัทร่วมทุน   32,990   34,114   18,331   16,096   13,758   113,289   46%

  สำนักงานใหญ่และอื่น ๆ 4,134    2,633    1,252    664      563      9,246     4%

  รวม               75,160   73,509   42,761   26,403   25,685   243,518   100%
  ----------------- -------- -------- -------- -------- -------- --------- -------

ที่มา : สารสนเทศของปตท. ที่รายงานต่อตลาดหลักทรัพย์แห่งประเทศไทย เมื่อวันที่ 15 ธันวาคม
2552

ความคืบหน้าของโครงการท่อส่งก๊าซธรรมชาติเส้นที่ 4 ซึ่งจะก่อสร้างเป็นเฟส ๆ งบประมาณรวม
39,600 ล้านบาท ที่วางเป้าหมายจะแล้วเสร็จในปี 2555-2556 นั้น ขณะนี้ ปตท.
กำลังรอความชัดเจนในส่วนของคดีความ 65
โครงการในพื้นที่นิคมอุตสาหกรรมมาบตาพุดที่มีคำสั่งจากศาลปกครองสูงสุดระงับการดำเนินการชั่วคราว
เนื่องจากมีโครงการท่อที่เชื่อมต่อกับท่อเส้นที่ 4 ติดอยู่ใน 65 โครงการนั้นด้วย อีกทั้งปตท.
ยังอยู่ในระหว่างรอคณะกรรมการกำกับกิจการพลังงาน ประกาศเขตระบบท่อส่งก๊าซธรรมชาติเส้นที่
4 ซึ่งยังรอความชัดเจนจากศาลปกครองก่อนสรุปเพื่อประกาศเขตระบบท่อส่งก๊าซธรรมชาติ
แต่ในขณะเดียวกันปตท. เตรียมจะเปิดประมูลจัดซื้อท่อก๊าซธรรมชาติ
เพื่อเตรียมพร้อมไว้สำหรับดำเนินโครงการก่อสร้างท่อส่งก๊าซธรรมชาติเส้นดัวกล่าว อีกทั้งปตท.
กำลังดำเนินการจัดทำและปรับปรุงเพิ่มเติมแก้ไขรายงานผลกระทบสิ่งแวดล้อม (EIA)
และการประเมินผลกระทบด้านสุขภาพ (HIA) ของโครงการ
เพื่อให้พร้อมสำหรับการจัดจ้างงานก่อสร้างโครงการดังกล่าวต่อไป

-   อุตสาหกรรมรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี

-   ภาพรวมอุตสาหกรรม

กองทุนการเงินระหว่างประเทศ (IMF) คาดว่าเศรษฐกิจโลกปี 2552 หดตัวร้อยละ1.1
เนื่องจากประเทศอุตสาหกรรมหลายๆ ประเทศยังคงอยู่ในภาวะถดถอย เช่น สหรัฐอเมริกา ญี่ปุ่น
และเยอรมัน และอีกหลายๆ ประเทศต้องเผชิญกับภาวะเศรษฐกิจชะลอตัว เช่น จีน อินเดีย
สำหรับเศรษฐกิจไทย สคช. คาดว่า ปี 2552 เศรษฐกิจหดตัวร้อยละ -3.0
สถานการณ์ราคาน้ำมันดิบโลกมีความผันผวนสูงและปรับตัวเพิ่มสูงขึ้นในช่วงปลายปี
โดยเคลื่อนไหวจาก 45 ดอลลาร์สหรัฐต่อบาร์เรลในช่วงต้นปี มาอยู่ที่ 80
ดอลลาร์สหรัฐต่อบาร์เรลในช่วงปลายปี หรือเพิ่มขึ้นถึงร้อยละ 78

ภาวะอุตสาหกรรมปิโตรเคมีของไทยในช่วงครึ่งหลังของ ปี 2552
มีทิศทางปรับตัวที่ดีขึ้นจากช่วงครึ่งแรกของปี
ส่วนหนึ่งเป็นผลมาจากนโยบายการกระตุ้นเศรษฐกิจระยะสั้นของภาครัฐ
โดยการสร้างอุปสงค์ของตลาดภายในประเทศ อย่างไรก็ตาม
อุตสาหกรรมปิโตรเคมีของไทยยังคงอยู่ภายใต้แรงกดดันจากความผันผวนของราคาน้ำมันที่ทำให้ราคาของแนฟทา
ซึ่งเป็นวัตถุดิบหลักยังผันผวนอยู่ถึงแม้ว่าจะไม่มากเท่ากับปี 2551
อีกทั้งภาวะเศรษฐกิจโลกที่ยังไม่ฟื้นตัวมากนัก
และกำลังการผลิตในตลาดโลกที่เพิ่มสูงขึ้นเพราะมีกำลังการผลิตใหม่จากประเทศจีนและประเทศในกลุ่มตะวันออกกลางเข้ามาแข่งขันในตลาดโลกมากขึ้น
ประกอบกับช่วงปลายปี 2552
เกิดการเปลี่ยนแปลงครั้งสำคัญของอุตสาหกรรมปิโตรเคมีของไทยเมื่อศาลปกครองกลางได้มีคำสั่งคุ้มครองชั่วคราวให้ระงับการลงทุน
65 โครงการในพื้นที่นิคมอุตสาหกรรมมาบตาพุด ซึ่งมีมูลค่าการลงทุนประมาณ 2.3 แสนล้านบาท
จากมูลค่าทั้งหมด 2.9 แสนล้านบาท หรือคิดเป็นร้อยละ 80 ของการลงทุนทั้งหมด
โครงการที่ถูกระงับการลงทุนส่วนใหญ่เป็นโครงการปิโตรเคมีและท่อส่ง โครงการเหล็ก
นิคมอุตสาหกรรม และโรงไฟฟ้า เป็นต้น
หลายโครงการเป็นโครงการก่อสร้างโรงแยกก๊าซธรรมชาติและโรงงานอุตสาหกรรมปิโตรเคมีขั้นต้น
ซึ่งจะส่งผลกระทบต่อห่วงโซ่การผลิตของทั้งโครงการใหม่และโครงการปัจจุบันที่มีความเชื่อมโยงกันของแต่ละกลุ่มผลิตภัณฑ์
ตั้งแต่ต้นน้ำถึงปลายน้ำ

จากการประเมินผลกระทบเศรษฐกิจของสำนักงานเศรษฐกิจการคลัง คาดว่า
กรณีปัญหามาบตาพุดอาจจะส่งผลกระทบต่อ GDP ลดลงประมาณร้อยละ -0.2 ถึง -0.5 ต่อปี
ตามความรุนแรงของสถานการณ์ โดยแบ่งเป็นผลกระทบ ด้านอุปสงค์ผ่านการลงทุน
ซึ่งอาจกระทบต่อทั้งการลงทุนในเครื่องมือเครื่องจักรและการก่อสร้าง
และหากปัญหายื้ดเยื้อจะเกิดค่าเสียโอกาสด้านการส่งออกสินค้าบางรายการ เช่น
ในกลุ่มสินค้าปิโตรเคมี เคมีภัณฑ์ พลาสติก และเหล็ก เป็นต้น ในส่วนผลกระทบด้านอุปทานที่สำคัญ
คือ ภาคอุตสาหกรรมซึ่งมีสัดส่วนถึงร้อยละ 40.2 ของ GDP
โดยอุตสาหกรรมที่ได้รับผลกระทบโดยตรง ได้แก่ ปิโตรเลียมและการกลั่น ปิโตรเคมีและเคมีภัณฑ์
พลาสติกและยาง เหล็กพื้นฐาน และเหล็กรูปพรรณ ซึ่งคิดเป็นสัดส่วนรวมกันร้อยละ 16.6
ของภาคอุตสาหกรรม ทั้งยังส่งผลกระทบต่อความเชื่อมั่นทั้งภาคอุตสาหกรรมและภาคธุรกิจ
ที่ฉุดรั้งความเชื่อมั่นของนักลงทุนต่างประเทศให้การเข้ามาลงทุนในประเทศไทยให้ถดถอยลง

-   แนวโน้ม

ปี 2553 กองทุนการเงินระหว่างประเทศ (IMF) คาดว่า
ภาวะเศรษฐกิจโลกมีโอกาสขยายตัวอย่างช้าๆ ไปในทิศทางบวกประมาณ ร้อยละ 3
ซึ่งสอดคล้องสภาวะเศรษฐกิจของไทยที่
สำนักงานคณะกรรมการพัฒนาการเศรษฐกิจและสังคมแห่งชาติประมาณการว่ามีแนวโน้มปรับตัวดีขึ้น
โดยจะขยายตัวประมาณร้อยละ 3.0-4.0
ราคาน้ำมันดิบในตลาดโลกมีแนวโน้มปรับตัวสูงขึ้นโดยเฉลี่ยอยู่ที่ระดับ 75-85
ดอลลาร์สหรัฐต่อบาร์เรล ซึ่งสูงกว่าปี 2552 ที่ระดับ 60-70 ดอลลาร์สหรัฐต่อบาร์เรล เนื่องจาก
Energery Information Administration (EIA) คาดว่าความต้องการใช้น้ำมันในปี 2553
จะเพิ่มขึ้นประมาณ 1.1 ล้านบาร์เรลต่อวัน
มีสาเหตุหลักจากปัจจัยด้านอุปทานและปัจจัยด้านการเมือง ได้แก่
สภาพอากาศแปรปรวนในแหล่งผลิตรวมถึงสภาพอากาศหนาวเย็นทั้งในเอเชียเหนือ
ยุโรปและสหรัฐอเมริกา การก่อการร้ายท่อส่งน้ำมันในไนจีเรีย
และความไม่สงบทางการเมืองของประเทศผู้ผลิตน้ำมันในตะวันออกกลาง
รวมถึงค่าเงินดอลล่าร์สหรัฐอ่อนค่าลง และมีความเป็นไปได้ว่าในอีก 2-3 ปีข้างหน้า
ราคาน้ำมันอาจสูงขึ้นไปถึง 100 ดอลลาร์สหรัฐต่อบาร์เรล
หากเศรษฐกิจโลกกลับมาฟื้นตัวกลับสู่สภาวะปกติและความต้องการใช้น้ำมันเพิ่มขึ้นจนเริ่มตึงตัวเหมือนเช่นที่เคยเกิดขึ้นในปี
2551 เนื่องจากการลงทุนหาแหล่งน้ำมันใหม่ๆ ทำได้ยากขึ้นในปัจจุบัน

สำหรับแนวโน้มอุตสาหกรรมปิโตรเคมีไทย ในปี 2553
ถือว่ายังอยู่ในช่วงที่ต้องปรับตัวเพื่อรองรับสภาพความผันผวนและการแข่งขันในตลาดที่จะทวีความรุนแรงมากขึ้น
เนื่องจากอุปทานผลิตภัณฑ์ปิโตรเคมีในตลาดโลกที่เพิ่มสูงขึ้น โดยเฉพาะกำลังการผลิตจากประเทศจีน
และประเทศในกลุ่มตะวันออกกลาง ที่ทยอยออกสู่ตลาดโลกตั้งแต่ในช่วงครึ่งหลังของปี 2552
เป็นต้นมา ประกอบกับวิกฤตเศรษฐกิจโลกในปี 2551 ที่ส่งผลกระทบอย่างหนักหน่วงในปี 2552
และอาจต่อเนื่องถึงปี 2553 หรือยาวนานกว่านั้น
เนื่องจากภาพรวมเศรษฐกิจโลกยังไม่ชัดเจนและมีทิศทางไม่แน่นอน
ถึงแม้ว่าจะมีสัญญาณการปรับตัวที่ดีขึ้นก็ตาม
ประกอบกับความต้องการสินค้าปิโตรเคมีที่หดตัวลงเนื่องจากผลกระทบจากภาวะเศรษฐกิจที่ผ่านมา
ทั้งยังปัญหากรณี 65 โครงการมาบตาพุดที่ถูกศาลปกครองระงับการลงทุน
ซึ่งอาจยืดเยื้อกินระยะเวลานานกว่าจะหาข้อสรุปได้

ดังนั้นหากกล่าวโดยสรุปภาพรวมในปี 2553 คาดว่า
ผู้ประกอบการอาจต้องรับศึกหนักทั้งในและนอกประเทศ กล่าวคือ
ปัญหาภายในที่จะเกิดขึ้นในช่วงรอยต่อของการแก้ปัญหาผลกระทบทางสิ่งแวดล้อมในนิคมอุตสาหกรรมมาบตาพุด
ที่ทำให้โอกาสทางการค้าและความสามารถในการแข่งขันในระดับนานาชาติของไทยต้องเสียไป
ทั้งในแง่การรอออกกฎหมายลูก ซึ่งขึ้นอยู่กับการทำงานของภาครัฐ
และหลังจากนั้นจะต้องใช้เวลาในการเดินตามกรอบมาตรา 67 (วรรค2) ตามรัฐธรรมนูญ ปี 2550
ให้ครบ 4 กระบวนการ คือ การจัดทำรายงานการวิเคราะห์ผลกระทบสิ่งแวดล้อม (EIA)
การประเมินผลกระทบด้านสุขภาพ (HIA) การจัดกระบวนการรับฟังความคิดเห็นของผู้มีส่วนได้เสีย
และต้องผ่านความเห็นชอบขององค์กรอิสระด้านสิ่งแวดล้อมและสุขภาพ ซึ่งกระบวนการต่างๆ
ดังกล่าว อาจกินเวลายาวนาน 6-12 เดือนขึ้นไป
อีกทั้งปัญหาเสถียรภาพทางการเมืองของประเทศไทยก็เป็นปัจจัยสำคัญที่จะส่งผลกระทบต่อการตัดสินใจลงทุนของภาคเอกชนทั้งในและต่างประเทศ
ในระยะยาวหากรัฐบาลไม่สามารถเร่งดำเนินการแก้ไขปัญหาเพื่อสร้างความเชื่อมั่นในการลงทุนของนักลงทุน
คาดว่านักลงทุนอาจโยกย้ายฐานการผลิตปิโตรเคมีไปยังประเทศเพื่อนบ้านมากขึ้นโดยเฉพาะประเทศเวียดนาม
ซึ่งอาจทำให้ประเทศไทยสูญเสียความเป็นผู้นำในอุตสาหกรรมปิโตรเคมีในกลุ่มประเทศอาเซียนไปได้
ขณะที่ปัญหาภายในยังไม่มีบทสรุปที่ชัดเจน ปัญหาภายนอกประเทศด้านการตลาดที่มีการแข่งขันสูงขึ้น
เมื่อตลาดโลกมีกำลังผลิตมากขึ้น
รวมไปถึงความไม่แน่นอนในราคาน้ำมันที่มีผลกระทบต่อเนื่องถึงการบริหารต้นทุนการผลิต
ดังนั้นการปรับตัวของผู้ประกอบการเพื่อพร้อมรับมือกับสถานการณ์ดังกล่าวจึงเป็นสิ่งสำคัญ อาทิเช่น
การรักษาฐานลูกค้าเดิม
การรุกหาตลาดใหม่เพื่อลดความเสี่ยงจากยอดส่งออกไปยังตลาดหลักเดิมที่ลดลง
การปรับเปลี่ยนการผลิตผลิตภัณฑ์ ปิโตรเคมีให้ครบวงจรทั้งการผลิตในแนวตั้งและแนวราบ
เพื่อลดความเสี่ยงขาดทุนจากการขายเนื่องจากราคา
และความต้องการที่แตกต่างกันในแต่ละช่วงเวลา
การสร้างมูลค่าเพิ่มให้กับผลิตภัณฑ์เพื่อสร้างความแตกต่าง
รวมไปถึงผู้ประกอบการอาจต้องลดกำลังการผลิตลงเพื่อลดต้นทุนการผลิต
หรือใช้ช่วงเวลาที่มีผลิตภัณฑ์ล้นตลาด
และราคาตกต่ำทำการปรับแผนการผลิตด้วยการหยุดซ่อมบำรุงโรงงานเพื่อเพิ่มประสิทธิภาพของเครื่องจักรให้มากขึ้นในระยะต่อไป

-   อุตสาหกรรมก่อสร้าง

-   ภาพรวมอุตสาหกรรม

อุตสาหกรรมก่อสร้างของไทยในช่วงต้นปี 2552 หดตัวลงต่อเนื่องจากปีก่อนหน้า
แม้ว่าปริมาณการก่อสร้างจะใกล้เคียงกับปีก่อน แต่มูลค่าตลาดก่อสร้างกลับลดลง
โดยมีสาเหตุสำคัญจากภาวะเศรษฐกิจที่ถดถอย และปัญหาทางการเมือง อย่างไรก็ตาม
การผลักดันโครงการขนาดเล็กในพื้นที่ต่างๆ
ทั่วประเทศภายใต้แผนกระตุ้นเศรษฐกิจของรัฐบาลระยะที่ 1 และระยะที่ 2
จากแผนปฏิบัติการไทยเข้มแข็งปี 2555 ทำให้การลงทุนก่อสร้างภาครัฐขยายตัวค่อนข้างดีในไตรมาส
2 และ 3 ของปี และมีทิศทางปรับตัวดีขึ้นในไตรมาส 4
โดยตลาดที่อยู่อาศัยได้รับผลบวกจากการเร่งตัดสินใจซื้อของผู้บริโภคก่อนที่มาตรการทางด้านภาษีเพื่อกระตุ้นภาคอสังหาริมทรัพย์บางส่วนจะสิ้นสุดในช่วงปลายปี
2552 รวมทั้งอัตราดอกเบี้ยและราคาวัสดุก่อสร้างที่ยังไม่สูงมาก
อีกทั้งความเชื่อมั่นของผู้พัฒนาอสังหาริมทรัพย์ที่ปรับตัวดีขึ้น
อย่างไรก็ตามการก่อสร้างภาคอุตสาหกรรมยังคงได้รับผลกระทบจากภาวะเศรษฐกิจและปัญหาความไม่ชัดเจนด้านกฎหมาย
รวมถึงหลักเกณฑ์ในการลงทุนที่เกี่ยวกับปัญหาสิ่งแวดล้อม สุขภาพ และชุมชน
ดังเช่นปัญหาในพื้นที่มาบตาพุด สำหรับการลงทุนก่อสร้างภาครัฐแม้ภาพรวมในปี 2552
จะขยายตัวค่อนข้างดีจากมาตรการกระตุ้นเศรษฐกิจภายใต้แผนปฏิบัติการไทยเข้มแข็ง (SP2)
แต่ยังประสบปัญหาความล่าช้าในการเบิกจ่ายงบประมาณของหน่วยงานราชการต่างๆ

ศูนย์วิจัยกสิกรไทย ประเมินภาพรวมการลงทุนในอุตสาหกรรมก่อสร้าง ปี 2552
มีมูลค่าการลงทุนด้านก่อสร้าง ณ ราคาคงที่ค่อนข้างใกล้เคียงกับปี 2551
โดยมีอัตราการขยายตัวอยู่ที่ร้อยละ 1.2
ซึ่งเป็นผลจากการขยายตัวของการก่อสร้างภาครัฐเป็นสำคัญ
แต่จากภาวะราคาวัสดุและต้นทุนการก่อสร้างที่ลดลง
คาดว่าจะส่งผลให้มูลค่าการลงทุนในด้านก่อสร้าง (ราคาปีปัจจุบัน) อยู่ที่ 743,400 ล้านบาท
ลดลงร้อยละ 5.5 เทียบกับ 786,634 ล้านบาทในปี 2551

-   แนวโน้ม

อุตสากรรมก่อสร้างในปี 2553
คาดว่ามีแนวโน้มที่จะขยายตัวได้ดีขึ้นทั้งในการก่อสร้างภาครัฐและภาคเอกชน
โดยการลงทุนก่อสร้างภาครัฐเป็นปัจจัยที่จะสามารถช่วยผลักดันธุรกิจการก่อสร้างโดยรวม
จนกว่าเศรษฐกิจจะมีการฟื้นตัวอย่างมีเสถียรภาพ
ซึ่งจะผลักดันการก่อสร้างภาคเอกชนให้เติบโตได้ต่อไป
โดยคาดว่าโครงการลงทุนขนาดเล็กภายใต้มาตรการกระตุ้นเศรษฐกิจจากแผนปฏิบัติการไทยเข้มแข็ง
(SP2) ที่พร้อมดำเนินการจะยังเป็นปัจจัยผลักดันธุรกิจก่อสร้างช่วงต้นปี
ซึ่งส่วนใหญ่เป็นโครงการขนาดเล็กที่กระจายไปทั่วประเทศ เช่น
โครงการบริหารจัดการจัดหาแหล่งน้ำและเพิ่มพื้นที่ชลประทาน โครงการพัฒนาทางหลวง
และโครงการถนนไร้ฝุ่น เป็นต้น ซึ่งจะส่งผลบวกต่อผู้รับเหมารายย่อยทั่วประเทศ
ส่วนโครงการพื้นฐานขนาดใหญ่ มีแนวโน้มจะเริ่มก่อสร้างได้ในช่วงครึ่งหลังของปี
ในส่วนของระบบขนส่งมวลชนรูปแบบราง คาดว่าโครงการรถไฟฟ้าสายสีม่วง ช่วงบางซื่อ-บางใหญ่
น่าจะเริ่มก่อสร้างได้ก่อน สำหรับการก่อสร้างภาคเอกชนมีแนวโน้มขยายตัว
โดยมีปัจจัยสนับสนุนจากประเด็นด้านการเปลี่ยนแปลงมาตรการและกฎหมายบางด้าน ได้แก่
การปรับเงื่อนไขของโครงการบ้านบีโอไอให้ครอบคลุมบ้านระดับราคาไม่เกิน 1.2 ล้านบาท
และคอนโดมิเนียมระดับราคาไม่เกิน 1 ล้านบาท จากเดิมที่ราคาไม่เกิน 6 แสนบาท
ซึ่งน่าจะทำให้ราคาที่อยู่อาศัยในโครงการบีโอไอลดลง
และอาจส่งผลให้ตลาดที่อยู่อาศัยระดับราคาปานกลางและล่างมีความคึกคักมากขึ้น ขณะที่การแก้ไข
พ.ร.บ การประกอบธุรกิจค้าปลีกค้าส่ง อาจมีผลให้มีการเร่งลงทุนขยายสาขาของธุรกิจค้าปลีกก่อนที่
พ.ร.บ. ดังกล่าวจะมีผลบังคับใช้ ส่วนการก่อสร้างในภาคอุตสาหกรรมยังต้องใช้เวลาในการฟื้นตัว
เนื่องจากกำลังผลิตส่วนเกินที่ยังคงสูงอยู่
และบางอุตสาหกรรมยังเผชิญปัญหาความไม่ชัดเจนด้านกฎระเบียบของภาครัฐเกี่ยวกับโครงการลงทุนที่อาจส่งผลกระทบต่อสิ่งแวดล้อม
สุขภาพ และชุมชน

สรุปภาพรวมการลงทุนในอุตสาหกรรมก่อสร้าง ปี 2553 โดยศูนย์วิจัยกสิกรไทย คาดว่า
การลงทุนในการก่อสร้างภาครัฐอาจมีอัตราการขยายตัว ณ ราคาคงที่ประมาณร้อยละ 3.5-8.0
ขณะที่การก่อสร้างภาคเอกชนอาจขยายตัวร้อยละ 2.5-5.0
ส่งผลให้มูลค่าการลงทุนด้านการก่อสร้างโดยรวม ณ ราคาคงที่ ขยายตัวประมาณร้อยละ 3.0-6.5
สำหรับมูลค่าตลาดก่อสร้าง เนื่องจากต้นทุนค่าก่อสร้างมีแนวโน้มที่จะเพิ่มขึ้นค่อนข้างมากในปี 2553
ส่งผลให้มูลค่าการลงทุนด้านก่อสร้าง ณ ราคาปีปัจจุบันอาจเพิ่มขึ้นมาอยู่ 819,000-847,000
ล้านบาท หรือ เติบโตร้อยละ 10.0-14.0

แม้ว่าภาพรวมธุรกิจก่อสร้างใน ปี 2553 จะกลับมาขยายตัวค่อนข้างดี แต่อย่างไรก็ตาม
ธุรกิจก่อสร้างยังคงต้องเผชิญปัจจัยเสี่ยงในหลายด้าน ได้แก่
ความล่าช้าในการเบิกจ่ายงบประมาณของหน่วยงานภาครัฐ
ความกังวลเกี่ยวกับการฟื้นตัวของเศรษฐกิจไทยและเศรษฐกิจโลก
นอกจากนี้อาจต้องเผชิญกับต้นทุนวัสดุก่อสร้างที่มีแนวโน้มปรับตัวสูงขึ้นตามทิศทางราคาน้ำมันและสินค้าโภคภัณฑ์
อีกทั้งปัญหาเสถียรภาพทางการเมืองก็เป็นปัจจัยเสี่ยงสำคัญต่อธุรกิจการก่อสร้างที่ยังต้องพึ่งพิงการลงทุนก่อสร้างจากภาครัฐเป็นสำคัญจนกว่าเศรษฐกิจจะมีการฟื้นตัวอย่างมีเสถียรภาพ
ซึ่งจะผลักดันการก่อสร้างภาคเอกชนให้เติบโตได้ต่อไป

3.2 กลยุทธ์การแข่งขัน

กลยุทธ์การแข่งขันและนโยบายการดำเนินธุรกิจของบริษัทฯ และบริษัทย่อย มีดังนี้

1.  การควบคุมคุณภาพของงาน (Quality Construction) บริษัทฯ
    มีนโยบายที่จะควบคุมคุณภาพของงานให้มีคุณภาพเป็นไปตามเกณฑ์ที่กำหนด และ
    ดำเนินการส่งงานให้ตรงตามกำหนดเวลาเพื่อสร้างความพึงพอใจกับลูกค้า

2.  ชื่อเสียงและประสบการณ์ของกลุ่มวิศวกรผู้บริหาร
    ผู้บริหารมีความสามารถในการบริหารงานในธุรกิจรับเหมาก่อสร้างมายาวนาน
    โดยกลุ่มผู้บริหารของบริษัทฯ
    มีความรู้และประสบการณ์การทำงานภาคปฏิบัติในงานวิศวกรรมมากกว่า 20 ปี
    และมีชื่อเสียงเป็นที่ยอมรับอย่างกว้างขวางในวงการ
    ทำให้สามารถมีส่วนช่วยตรวจสอบดูแลการทำงานของวิศวกรระดับผู้จัดการโครงการอีกต่อหนึ่ง

3.  ผลงานในอดีต
    ด้วยคุณภาพของผลงานและบริการในอดีตที่ได้รับมอบหมายในงานโครงการจำนวนมาก
    ทำให้ลูกค้าจำนวนมากให้ความเชื่อถือและไว้วางใจ การกลับมาใช้บริการของบริษัทฯ อีก
    รวมทั้งได้แนะนำต่อไปยังลูกค้าอื่น ๆ ด้วย

4.  ความสามารถของบุคลากร บริษัทฯ
    มีพนักงานที่มีความเชี่ยวชาญในสายงานที่ดำเนินการอยู่จำนวนมากทำให้สามารถให้บริการกับลูกค้าได้อย่างมีคุณภาพที่ดี
    โดยบริษัทฯ
    มีนโยบายที่จะรักษาพนักงานที่มีคุณภาพไว้และสนับสนุนให้พนักงานมีการฝึกอบรมอยู่อย่างสม่ำเสมอ

3.3 กลุ่มลูกค้าเป้าหมาย

สำหรับธุรกิจรับเหมาก่อสร้างในงานวางท่อส่งก๊าซธรรมชาติ
และธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
กลุ่มลูกค้าเป้าหมายส่วนใหญ่จะเป็น รัฐวิสาหกิจ ส่วนราชการ และ
บริษัทเอกชนที่อยู่ในธุรกิจเกี่ยวข้องกับอุตสาหกรรมด้านพลังงาน ปิโตรเคมี
และบริษัทที่มีฐานการผลิตอยู่ตามนิคมที่ท่อก๊าซสามารถเดินทางไปถึงได้ เช่น กลุ่มบริษัท ปตท. จำกัด
(มหาชน) และ บริษัทที่ตั้งอยู่ในนิคมอุตสาหกรรมมาบตาพุด เป็นต้น

ส่วนบริษัท สหการวิศวกร จำกัด กลุ่มลูกค้าเป้าหมายคือ หน่วยงานราชการของรัฐ
ซึ่งให้บริการประชาชนทางด้านสาธารณูปโภคพื้นฐาน เช่น กรมทางหลวง กรมทางหลวงชนบท
กรมชลประทาน เป็นต้น รวมถึงบริษัทภาคเอกชนในอุตสากรรมอสังหาริมทรัพย์ และปิโตรเคมี

3.4 การจัดหาผลิตภัณฑ์

-   บุคลากร

เนื่องจากบริษัทฯ ดำเนินธุรกิจรับเหมาเป็นหลัก
ทำให้จำนวนบุคลากรที่ต้องใช้ขึ้นอยู่กับขนาดของโครงการที่จะได้รับคัดเลือกจากการประกวดราคาในแต่ละครั้ง
บริษัทฯ
จึงมีนโยบายในการจัดจ้างวิศวกรและพนักงานประจำในระดับที่เหมาะสมกับประมาณการของบริษัทฯ
บริษัทฯ ไม่มีนโยบายในการจ้างพนักงานหรือช่างเชื่อมจำนวนมาก โดยบริษัทฯ
จะจัดเตรียมกลุ่มพนักงานจำนวนหนึ่ง (Standby Team)
ซึ่งรวมถึงช่างเชื่อมจำนวนหนึ่งไว้ในกรณีที่เกิดปัญหาฉุกเฉินที่ทางพนักงานในแต่ละโครงการขาดไปชั่วคราวเท่านั้น
โดยในกรณีที่บริษัทฯ ได้รับงานเพิ่มขึ้น บริษัทฯ
จะมีการจัดจ้างวิศวกรและพนักงานรายวันซึ่งรวมถึงช่างเชื่อมเพิ่มเติมเป็นรายโครงการไป
ในอดีตที่ผ่านมา บริษัทฯ ไม่เคยมีปัญหาทางด้านกำลังคนมาก่อน

-   แหล่งเงินทุน

บริษัทฯ และบริษัทย่อยมีการใช้นโยบายการขอเงินทุนประเภทสินเชื่อโครงการ (Project
Finance) จากสถาบันการเงิน เป็นรายโครงการไป อีกทั้งในบางกรณีอาจใช้วิธีการร่วมทุน เช่น
กิจการร่วมค้า เพื่อเข้าดำเนินงาน
โดยให้คู่สัญญาอีกฝ่ายเป็นผู้สนับสนุนเงินทุนหมุนเวียนในการก่อสร้าง

-   ผู้รับเหมาช่วง

บริษัทฯ และบริษัทย่อย มีการจ้างผู้รับเหมาช่วงในงานบางส่วนที่บริษัทไม่มีความชำนาญ
หรือช่วงเวลาที่มีปริมาณงานเกินกว่ากำลังคน
โดยจะพิจารณาเลือกผู้รับเหมาช่วงจากความน่าเชื่อถือทางการเงิน ผลงานในอดีต
และความพร้อมของบุคลากรและเครื่องมือเครื่องจักร ซึ่งบริษัทฯ
มีนโยบายที่จะกำหนดรายละเอียดในการจ้างช่วงให้เหมือนหรือใกล้เคียงกับที่บริษัทฯ ทำกับลูกค้า
(Back-to-back) ทั้งในเรื่องการส่งมอบ การรับประกันคุณภาพ การตรวจรับงาน และค่าปรับ
เป็นต้น โดยการได้มาซึ่งบริษัท สหการวิศวกร จำกัด เป็นบริษัทย่อยในปี 2550
ช่วยเสริมการทำงานของบริษัทฯ ในด้านงานโยธา ซึ่งสหการวิศวกรมีความชำนาญ

-   เครื่องจักรและอุปกรณ์

บริษัทฯ มีนโยบายที่จะมีเครื่องจักรและอุปกรณ์เป็นของตนเองบางส่วน
เพื่อใช้ในการดำเนินงานก่อสร้างพื้นฐาน สำหรับเครื่องจักรและอุปกรณ์อื่น ๆ
ที่จำเป็นต่องานก่อสร้าง บริษัทฯ จะทำการเช่าเพื่อนำมาใช้ในแต่ละโครงการตามความต้องการ
อีกทั้ง การที่สหการวิศวกรมีเครื่องจักรและอุปกรณ์สำหรับงานโยธา เช่น รถบรรทุก รถขุด
รถแทรกเตอร์ เป็นต้น ซึ่งสามารถใช้ร่วมกันได้ ซึ่งจะทำให้บริษัทฯ
สามารถลดค่าใช้จ่ายเกี่ยวกับเครื่องจักรและอุปกรณ์

-   วัตถุดิบ

โดยทั่วไป วัตถุดิบในการก่อสร้างของบริษัทฯ และบริษัทย่อย จะแบ่งได้เป็น 2 กลุ่ม คือ

1.  วัสดุก่อสร้างที่มีคุณลักษณะเฉพาะ
    ซึ่งคิดเป็นสัดส่วนส่วนใหญ่เมื่อเทียบกับมูลค่าของวัตถุดิบในการก่อสร้างทั้งหมด เช่น ท่อ วาล์ว
    เป็นต้น เนื่องจากในธุรกิจรับเหมาก่อสร้างที่บริษัทฯ ดำเนินงานอยู่
    มักมีการกำหนดรายละเอียดของวัสดุที่ใช้จากเจ้าของโครงการ ทำให้ในบางครั้ง บริษัทฯ
    ต้องซื้อวัสดุดังกล่าวจากตัวแทนจำหน่าย หรือผู้ผลิตโดยตรง
    ซึ่งอาจเป็นได้ทั้งบริษัทในประเทศไทยหรือบริษัทต่างประเทศ แล้วแต่กรณี อย่างไรก็ตาม
    โดยปกติแล้ว
    เจ้าของโครงการมักกำหนดรายละเอียดของวัสดุให้สามารถเลือกใช้สินค้าได้มากกว่าหนึ่งบริษัท
    และบริษัทฯ
    มักจะมีการต่อรองและขอการยืนยันราคาจากตัวแทนจำหน่ายหรือผู้ผลิตก่อนยื่นประกวดราคา
    และให้คงราคาดังกล่าวไว้ช่วงระยะเวลาหนึ่ง

2.  วัสดุก่อสร้างทั่วไป ซึ่งคิดเป็นสัดส่วนที่น้อยเมื่อเทียบกับมูลค่าของวัตถุดิบในการก่อสร้างทั้งหมด
    เช่น ลวดเชื่อม อิฐ กระดาษทราย เป็นต้น บริษัทฯ
    จะมีการซื้อวัสดุดังกล่าวจากภายในประเทศ
    โดยอาจมีการซื้อตามบริษัทคู่ค้าที่ซื้อขายกันมาเป็นประจำ
    หรืออาจมีการซื้อจากร้านค้าตามหน้างานบ้างตามความจำเป็น

3.5 งานที่อยู่ระหว่างก่อสร้างที่ยังไม่ได้ส่งมอบ

ณ วันที่ 31 ธันวาคม 2552 บริษัทฯ และบริษัทย่อยมีงานที่อยู่ระหว่างการก่อสร้างที่ยังไม่ได้ส่งมอบ
โดยสรุปดังนี้

+-----------------------------------------------+---------+------------+
|                                               | จำนวน   | มูล         |
|                                               | โครงการ | ค่างานที่เหลือ |
|                                               |         |            |
|                                               |         | (ล้านบาท)   |
+-----------------------------------------------+---------+------------+
| บริษัท ทีอาร์ซี คอนสตรัคชั่น จำกัด (มหาชน)             | 9       | 607.42     |
+-----------------------------------------------+---------+------------+
| บริษัท สหการวิศวกร จำกัด                          | 3       | 35.62      |
+-----------------------------------------------+---------+------------+
| หัก โครงการระหว่างทีอาร์ซีกับสหการวิศวกร             | (1)     | (3.71)     |
+-----------------------------------------------+---------+------------+
| TRC & Al-Ghalbi LLC                           | 1       | 440.83*    |
+-----------------------------------------------+---------+------------+
| มูลค่างานที่อยู่ระหว่างก่อสร้างที่ยังไม่ได้ส่งมอบของบริษัทฯ    | 12      | 1,080.16   |
| และบริษัทย่อย                                    |         |            |
+-----------------------------------------------+---------+------------+

  * หมายเหตุ มูลค่างานที่เหลือของ TRC & Al-Ghalbi LLC คำนวณจากร้อยละ 60
  (ตามสัดส่วนการถือหุ้นของทีอาร์ซี อินเตอร์เนชั่นแนล) ของมูลค่างานที่เหลือทั้งหมด 734.72
  ล้านบาท

-   บริษัท ทีอาร์ซี คอนสตรัคชั่น จำกัด (มหาชน)

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | ข     |       | โครงการ |
|                | ับเหม |                  | องบริษ | ที่เหล  |         |
|                | า⁽¹⁾ |                  | ัทฯ(ล้า | ือโดยป |         |
|                |      |                  | นบาท) | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| หน่วยธุร         |      |                  |       |       |         |
| กิจรับเหมาก่อสร้าง |      |                  |       |       |         |
| ในงานวางระบบท่อ |      |                  |       |       |         |
+----------------+------+------------------+-------+-------+---------+
| 1.             | E    | บริษัท ปตท. จำกัด   | 2     | 1     | เ       |
| โครงการก่อสร้างร | ,P,C | (มหาชน)          | 67.00 | 60.20 | ม.ย.52- |
| ะบบท่อส่งก๊าซธรรม |      |                  |       |       | เม.ย.53 |
| ชาติต่อขยายระบบท |      |                  |       |       |         |
| ่อส่งก๊าซกลุมหินกอง |      |                  |       |       |         |
| ระยะที่ 2        |      |                  |       |       |         |
+----------------+------+------------------+-------+-------+---------+
| 2.             | E    | บริษัท ปตท.        | 1     | 1     | ต.ค.52- |
| โครงการก่อส     | ,P,C | จำหน             | 30.00 | 30.00 | มิ.ย.53  |
| ร้างอาคารสถานีคว |      | ่ายก๊าซธรรมชาติจำกัด |       |       |         |
| บคุมแรงดันและวัดป |      |                  |       |       |         |
| ริมาณก๊าซธรรมชาติ |      |                  |       |       |         |
+----------------+------+------------------+-------+-------+---------+
| 3.             | E    | บริษัท ปตท. จำกัด   | 42.69 | 31.59 | ส.ค.52- |
| โครงการท่อก๊าซ 4 | ,P,C | (มหาชน)          |       |       | ม.ค.53  |
| สถานี(แพ็ค 9)    |      |                  |       |       |         |
+----------------+------+------------------+-------+-------+---------+
| 4.             | E    | บริษัท ปตท. จำกัด   | 36.40 | 18.20 | ก       |
| โคร            | ,P,C | (มหาชน)          |       |       | .ย.52 - |
| งการก่อสร้างระบบ |      |                  |       |       | ม.ค.53  |
| Nitrogen       |      |                  |       |       |         |
| Injection      |      |                  |       |       |         |
+----------------+------+------------------+-------+-------+---------+
| 5.โครงกา       | E    | บริษัท ปตท. จำกัด   | 19.69 | 6.89  | ต.ค.52  |
| รก่อสร้างโครงสร้า | ,P,C | (มหาชน)          |       |       | -พ.ค.53 |
| งสำหรับวางท่อชั้นที่ |      |                  |       |       |         |
| 2              |      |                  |       |       |         |
+----------------+------+------------------+-------+-------+---------+
| 6.             | E    | บริษัท อินไซแอม     | 4.50  | 4.50  | พ.ย.52  |
| โค             | ,P,C | จำกัด             |       |       | -ก.ค.53 |
| รงการติดตั้งอุปกรณ์ |      |                  |       |       |         |
| Becker Control |      |                  |       |       |         |
| Valve          |      |                  |       |       |         |
+----------------+------+------------------+-------+-------+---------+
| 7.             | E    | บริษัท             | 8.40  | 3.36  | พ.ย.52- |
| โค             | ,P,C | ไทยโพลีเอททีลีน     |       |       | ม.ค.53  |
| รงการติดตั้งอุปกรณ์ |      | จำกัด             |       |       |         |
| NOVO           |      |                  |       |       |         |
+----------------+------+------------------+-------+-------+---------+
| 8.             | E    | บริษัท มาบตาพุดแท้งค์ | 32.74 | 0.98  | มิ.ย.52- |
| โครงกา         | ,P,C | จำกัด             |       |       | มิ.ย. 53 |
| รก่อสร้างท่อส่งก๊าซ |      |                  |       |       |         |
| บิวเทน 1        |      |                  |       |       |         |
+----------------+------+------------------+-------+-------+---------+
| รวม            |      |                  | 5     | 3     |         |
|                |      |                  | 41.42 | 55.72 |         |
+----------------+------+------------------+-------+-------+---------+
| หน่วยธุร         |      |                  |       |       |         |
| กิจรับเหมาติดตั้งระ |      |                  |       |       |         |
| บบวิศวกรรมและก่อ |      |                  |       |       |         |
| สร้างโรงงานในอุต |      |                  |       |       |         |
| สาหกรรมปิโตรเคมี |      |                  |       |       |         |
+----------------+------+------------------+-------+-------+---------+
| Revamp Onshore | E    | บริษัท ปตท. จำกัด   | 2     | 2     | ส.ค.52  |
| Compressor     | ,P,C | (มหาชน)          | 51.70 | 51.70 | -ส.ค.54 |
| Station        |      |                  |       |       |         |
| No.1⁽²⁾        |      |                  |       |       |         |
+----------------+------+------------------+-------+-------+---------+
| รวม            |      |                  | 2     | 2     |         |
|                |      |                  | 51.70 | 51.70 |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 7     | 6     |         |
|                |      |                  | 93.12 | 07.42 |         |
+----------------+------+------------------+-------+-------+---------+

-   บริษัท สหการวิศวกร จำกัด

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | ข     |       | โครงการ |
|                | ับเหม |                  | องบริษ | ที่เหล  |         |
|                | า⁽¹⁾ |                  | ัทฯ(ล้า | ือโดยป |         |
|                |      |                  | นบาท) | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| 1.             | E    | กรมทางหลวงชนบท   | 22.89 | 22.89 | พ.ย.52- |
| โคร            | ,P,C |                  |       |       | เม.ย.53 |
| งการก่อสร้างถนนไ |      |                  |       |       |         |
| ร้ฝุ่นสายบางกระแห |      |                  |       |       |         |
| – คลองคาง      |      |                  |       |       |         |
+----------------+------+------------------+-------+-------+---------+
| 2.             | E    | ห้างหุ้นส่วนจำกัด     | 10.34 | 9.02  | ธ.ค.52- |
| โครงการก่อสร้า   | ,P,C | บุรีรัมย์ พนาสิทธิ์     |       |       | มี.ค. 53 |
| งถนนไร้ฝุ่นสายแยก |      |                  |       |       |         |
| ทล. 2166       |      |                  |       |       |         |
| บ้านขามเสม็ด     |      |                  |       |       |         |
+----------------+------+------------------+-------+-------+---------+
| 3.งานรับ        | E    | บริษัท ทีอาร์ซี       | 9.49  | 3.71  | ต.ค.52- |
| เหมาก่อสร้างสถานี | ,P,C | คอนสตรัคชั่น        |       |       | ก.พ. 53 |
| MRS            |      |                  |       |       |         |
| โคร            |      |                  |       |       |         |
| งการก่อสร้างต่อขย |      |                  |       |       |         |
| ายระบบท่อส่งก๊าซธ |      |                  |       |       |         |
| รรมชาติกลุ่มหินกอง |      |                  |       |       |         |
| ระยะที่ 2 ⁽³⁾    |      |                  |       |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 42.72 | 35.62 |         |
+----------------+------+------------------+-------+-------+---------+

-   TRC & Al-Ghalbi LLC

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | ข     |       | โครงการ |
|                | ับเหม |                  | องบริษ | ที่เหล  |         |
|                | า⁽¹⁾ |                  | ัทฯ(ล้า | ือโดยป |         |
|                |      |                  | นบาท) | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| Construction   | E    | Petrogas Rima    | 873.  | 7     | พ.ค.52  |
| of Flow Lines  | ,P,C | LLC              | 00⁽⁴⁾ | 34.72 | -พ.ค.55 |
| Rima           |      |                  |       |       |         |
| Satellites     |      | สา               |       |       |         |
| Small Fields   |      | ธารณรัฐสุลต่านโอมาน |       |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 873.  | 7     |         |
|                |      |                  | 00⁽⁴⁾ | 34.72 |         |
+----------------+------+------------------+-------+-------+---------+

  หมายเหตุ

+---+--------------------------------------------------------------------+
| ( | E = Engineering (งานวิศวกรรม) P = Procurement (งานจัดซื้อ) C =         |
| 1 | Construction (งานก่อสร้าง)                                           |
| ) |                                                                    |
+---+--------------------------------------------------------------------+
| ( |   เป็นงานที่บริษัทฯ ร่วมกับ Siemens Ltd. และ Siemens Pte Ltd. ในลักษณะ     |
| 2 |   Consortium                                                       |
| ) |                                                                    |
|   |   มูลค่าสัญญา Consortium 13.12 ล้านเหรียญยูโร และ 433.8 ล้านบาท หรือประมาณ |
|   |   1,064 ล้านบาท (คำนวณที่ 48 บาท ต่อ 1 เหรียญยูโร)                       |
+---+--------------------------------------------------------------------+
| ( | เป็นงานที่บริษัท สหการวิศวกร จำกัดรับจากบริษัท ทีอาร์ซี คอนสตรัคชั่น จำกัด (มหาชน)  |
| 3 |                                                                    |
| ) |                                                                    |
+---+--------------------------------------------------------------------+
| ( | มูลค่าโครงการโดยประมาณ 9.7 ล้านโอมานเรียล หรือประมาณ 873 ล้านบาท (คำนวณที่ |
| 4 | 90 บาท ต่อ 1 โอมานเรียล)                                             |
| ) |                                                                    |
+---+--------------------------------------------------------------------+